Lagerbäck henter inn tre nye spillere
Ikke uventet tok svensken ut formspissen Alexander Sørloth fra Midtjylland. Martin Linnes (Galatasaray) er tilbake etter gode kamper i Tyrkia. Og Sten Grytebust (OB) får keeperplass på bekostning av Ørjan Håskjold Nyland (Ingolstadt). Han fant imidlertid ikke plass til Martin Ødegaard denne gangen heller. Og argumenterer med at Heerenveen-spilleren utvikler seg best på U21-landslaget inntil videre. Les også: Lagerbäck reagerte på Selnæs-oppførsel – Martin Linnes kommer inn fordi han har gjort det veldig bra i Galatasaray. Han spiller på venstreback nå, selv om han har «høyrefot», sier Lars Lagerbäck. Han kaster ut Alexander Søderlund på grunn av lite spilletid og usikker fremtid i Saint Etienne. Og gir plassen til Alexander Sørloth som bøtter inn scoringer i dansk Superliga. – Alexander Sørloth er interessant for meg. Det vil alltid være slik med en spiller som scorer mye mål, sier Lagerbäck. Argumentet for å bytte Ørjan Håskjold Nyland med Sten Grytebust handler også om spilletid. Nyland er reserve i Bundesliga. Grytebust har stått bra for OB i Danmark ifølge Lagerbäck. Sjekk denne: Derfor ble NFF fristet av Lagerbäck Her er landslagstroppen: Målvakter: Sten Grytebust (OB), Rune A. Jarstein (Hertha Berlin), André Hansen (Rosenborg). Forsvarsspillere: Haitam Aleesami (Palermo), Omar Elabdellaoui (Olympiakos), Håvard Nordtveit (Hoffenheim), Birger Meling (Rosenborg), Tore Reginiussen (Rosenborg), Jonas Svensson (AZ Alkmaar), Jørgen Skjelvik (Rosenborg), Gustav Valsvik (Eintracht Braunschweig). Midtbanespillere: Sander Berge (Genk), Jo Inge Berget (Malmö), Mats Møller Dæhli (St. Pauli), Mohamed Elyounoussi (Basel), Stefan Johansen (Fulham), Anders Konradsen (Rosenborg), Martin Linnes (Galatasaray), Ole Kristian Selnæs (Saint-Étienne), Anders Trondsen (Rosenborg). Angrepsspillere: Tarik Elyounoussi (Olympiakos), Bjørn Maars Johnsen (Den Haag), Joshua King (Bournemouth), Alexander Sørloth (Midtjylland). PS! Norge tar imot Aserbajdsjan på Ullevaal fredag 1. september 20.45, mens kampen mot Tyskland spilles i Stuttgart mandag 4. september 20.45. Sett denne? NRK-reporter til Lagerbäck: - Var du klar over at du måtte jobbe med en gjeng idioter
Landslagslagssjef Lars Lagerbäck henter inn tre nye spillere til VM-kvalifiseringskampene mot Aserbajdsjan og Tyskland.